Source: https://www.zakonypreludi.sk/zz/2011-31
Timestamp: 2020-02-16 19:19:44+00:00
Document Index: 2443

Matched Legal Cases: ['§ 3', '§ 3', '§ 3', '§ 5', '§ 7', '§ 8', '§ 3', '§ 5', '§ 5', '§ 6', '§ 7', '§ 7', '§ 3', 'Čl. 108', '§ 7', '§ 71', '§ 36', '§ 6', '§ 65']

31/2011 Z. z. Nariadenie o zlepšení podmienok pri produkcii a obchodovaní s včelími produktmi | Aktuálne znenie
31/2011 Z. z.
Nariadenie vlády č. 31/2011 Z. z.Nariadenie vlády Slovenskej republiky o poskytovaní pomoci na podporu zlepšenia podmienok pri produkcii a obchodovaní s včelími produktmi
Čiastka 15/2011
Platnosť od 12.02.2011 do30.04.2014
Účinnosť od 01.09.2011 do30.04.2014
Zrušený 107/2014 Z. z.
Aktuálne znenie 01.09.2011 - 30.04.2014
Vláda Slovenskej republiky na vykonanie zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov nariaďuje:
(1) Toto nariadenie vlády ustanovuje v rámci spoločnej organizácie poľnohospodárskych trhov poskytovanie finančnej pomoci z prostriedkov Európskej únie a z prostriedkov štátneho rozpočtu1) (ďalej len „pomoc“) na podporu zlepšenia podmienok pri produkcii a obchodovaní s včelími produktmi pri výkone opatrení podľa osobitného predpisu.2)
(2) Na účely tohto nariadenia vlády je včelárom fyzická osoba alebo právnická osoba registrovaná v centrálnom registri včelstiev.3)
(1) Žiadateľom o poskytnutie pomoci je včelárske združenie,4) ktoré združuje viac ako 10 % včelárov a zastupuje včelárov, ktorí čerpajú pomoc prostredníctvom včelárskych združení.
(2) Žiadosť o poskytnutie pomoci (ďalej len „žiadosť o pomoc“) podáva žiadateľ Pôdohospodárskej platobnej agentúre5) (ďalej len „platobná agentúra“) do 31. júla príslušného kalendárneho roka na podporné obdobie od 1. septembra príslušného kalendárneho roka do 31. augusta nasledujúceho roka (ďalej len „podporný rok“) na tlačive, ktorého vzor zverejňuje platobná agentúra na svojom webovom sídle.
(3) Prílohou k žiadosti o pomoc podľa odseku 2 je
d) vyhlásenie žiadateľa o vysporiadaní finančných vzťahov so štátnym rozpočtom a potvrdenie miestne príslušného správcu dane, nie staršie ako tri mesiace, že žiadateľ nemá daňové nedoplatky,
e) potvrdenie príslušného konkurzného súdu, nie staršie ako tri mesiace, že nie je proti žiadateľovi vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku,
f) vyhlásenie žiadateľa, že proti nemu nie je vedený výkon rozhodnutia,6)
g) potvrdenie príslušného inšpektorátu práce, nie staršie ako tri mesiace, alebo vyhlásenie, že žiadateľ neporušil zákaz nelegálnej práce a nelegálneho zamestnávania podľa osobitného predpisu,7)
h) potvrdenie Sociálnej poisťovne, že proti žiadateľovi neeviduje nedoplatky na poistnom na sociálne poistenie a na príspevkoch na starobné dôchodkové poistenie, nie staršie ako tri mesiace, a potvrdenie každej zdravotnej poisťovne, že proti žiadateľovi neeviduje nedoplatky na poistnom na povinné verejné zdravotné poistenie, nie staršie ako tri mesiace,
c) sa mu na ten istý účel poskytla iná dotácia zo štátneho rozpočtu alebo z prostriedkov Európskej únie,
(1) Pomoc na vykonanie opatrenia technická pomoc včelárom a včelárskym združeniam (ďalej len „odborná pomoc“) možno poskytnúť na
1. sú vykonané za účasti najmenej dvadsiatich včelárov alebo žiakov základných škôl, stredných odborných škôl s poľnohospodárskym, veterinárnym a lesníckym zameraním alebo centier voľného času,
2. obsahuje najmenej dve vzdelávacie jednotky a je zameraná na tému uvedenú v prílohe; vzdelávacia jednotka na účely tohto nariadenia vlády je 60 minút,
b) organizovanie vzdelávacích kurzov, ak vzdelávací kurz
1. jednodňový trvá najmenej 8 vzdelávacích jednotiek,
2. viacdňový trvá najmenej 16 vzdelávacích jednotiek,
3. je vykonaný za účasti najmenej 20 včelárov,
4. je vykonaný akreditovanou inštitúciou v oblasti včelárstva,8)
(2) Odbornú pomoc podľa odseku 1 možno poskytnúť do
a) 300 eur na prednášku alebo seminár podľa odseku 1 písm. a),
b) 800 eur na jednodňový vzdelávací kurz podľa odseku 1 písm. b) prvého bodu,
c) 1600 eur na viacdňový vzdelávací kurz podľa odseku 1 písm. b) druhého bodu,
d) 80 % oprávnených nákladov podľa odseku 1 písm. c),
e) 80 % oprávnených nákladov podľa odseku 1 písm. d),
f) 60 % oprávnených nákladov podľa odseku 1 písm. e),
g) 60 % oprávnených nákladov podľa odseku 1 písm. f),
h) 80 % oprávnených nákladov na poradenskú činnosť podľa odseku 1 písm. g),
i) 35 % oprávnených nákladov podľa odseku 1 písm. h),
j) 70 % oprávnených nákladov podľa odseku 1 písm. i),
k) 50 % oprávnených nákladov podľa odseku 1 písm. j).
(3) Za oprávnené náklady podľa odseku 1 písm. c) sa považujú náklady na
b) prenájom výstavných priestorov,
c) dopravu a poistenie exponátov,
d) vzorky včelích a včelárskych produktov určených na ochutnávky,
e) materiál potrebný na prípravu súťažných exponátov,
f) ceny a reprezentačný materiál, a to najviac 330 eur za podporný rok.
(4) Za oprávnené náklady podľa odseku 1 písm. d) sa považujú náklady na
b) cestovné náhrady za účasť zástupcov včelárskych združení na zahraničných podujatiach v rozsahu podľa osobitného predpisu.9)
(5) Za oprávnené náklady podľa odseku 1 písm. e) sa považujú náklady na
d) získavanie, udržiavanie a prezentáciu priestorov a exponátov súvisiacich s históriou včelárstva.
(6) Za oprávnené náklady podľa odseku 1 písm. f) sa považujú náklady na technické zariadenie a vybavenie pre včelárske združenia.
(7) Za oprávnené náklady podľa odseku 1 písm. g) sa považujú náklady na
a) telekomunikačné poplatky,
b) prenájom a zariadenie kancelárskych priestorov; pri cene vyššej ako 100 eur je žiadateľ povinný doložiť prieskum trhu s tromi cenovými ponukami a dokladom preukazujúcim výber najnižšej cenovej ponuky,
c) odmeny pre odborných poradcov,
f) výpočtovú, dokumentačnú a meraciu techniku.
(8) Za oprávnené náklady podľa odseku 1 písm. h) sa považujú náklady na technické pomôcky a zariadenia na získavanie a spracovanie medu a včelích produktov.
(9) Za oprávnené náklady podľa odseku 1 písm. i) sa považujú náklady na
b) vybudovanie školských a ukážkových včelníc,
c) technické pomôcky a zariadenia na získavanie a spracovanie medu a včelích produktov,
(10) Za oprávnené náklady podľa odseku 1 písm. j) sa považujú náklady na signalizačné, ochranné a odpudzujúce zariadenie a oplotenie.
a) na liečebné alebo preventívne prostriedky a prípravky povolené v Slovenskej republike na liečbu varroázy,10)
c) na prehliadky včelstiev vykonané poverenými úradnými veterinárnymi lekármi alebo poverenými úradnými veterinárnymi asistentmi,11)
(2) Pomoc možno poskytnúť do
c) 0,80 eura na jedno prehliadnuté včelstvo podľa odseku 1 písm. c),
(3) Za oprávnené náklady podľa odseku 1 písm. e) sa považujú najmä náklady na nákup monitorovacích podložiek a príslušenstva pre kontrolu invadovanosti včelstiev.
(2) Návrhy projektov podľa odseku 1 písm. c) sa predkladajú prostredníctvom žiadateľa na posúdenie Ministerstvu pôdohospodárstva a rozvoja vidieka Slovenskej republiky (ďalej len „ministerstvo“) do 31. júla príslušného kalendárneho roka na podporný rok. Žiadateľ pred ukončením príslušného podporného roka najneskôr do 31. júla príslušného kalendárneho roka predkladá ministerstvu priebežnú alebo záverečnú správu predloženého projektu.
a) 35 % z nákupnej ceny zariadenia, najviac 3 300 eur za podporný rok podľa odseku 1 písm. a),
b) 3 eur na sezónny presun včelstva podľa odseku 1 písm. b) za podporný rok a na nákup zariadení na úpravu sezónneho stanovišťa do 35 % z nákupnej ceny, najviac do 330 eur za podporný rok,
c) 1 600 eur za vypracovanie a realizáciu projektov podľa odseku 1 písm. c),
d) 35 % z nákupnej ceny zariadenia podľa odseku 1 písm. d), najviac 330 eur za podporný rok.
(4) Za oprávnené náklady podľa odseku 1 písm. d) sa považujú náklady na signalizačné, ochranné a odpudzujúce zariadenie a oplotenie.
a) diagnostiku rezíduí farmakologicky účinných látok12) a pesticídov v mede,
b) analýzy medu v rámci súťaže o najlepší med a získanie súhlasu s používaním ochrannej známky „Slovenský med“,
(2) Pomoc možno poskytnúť na analýzy medu do
a) 80 % podľa odseku 1 písm. a) z dokladovanej a uhradenej sumy analýz medu, ak boli vykonané v referenčnom laboratóriu členského štátu Európskej únie (ďalej len „referenčné laboratórium“),
b) 100 % podľa odseku 1 písm. b) z dokladovanej a uhradenej sumy, ak boli vykonané v referenčnom laboratóriu,
c) 100 % podľa odseku 1 písm. c) z dokladovanej a uhradenej sumy analýz medu.
(3) Pomoc sa neposkytne, ak sa v mede potvrdí prítomnosť rezíduí farmakologicky účinných látok a pesticídov podľa odseku 1 písm. a).13)
a) nákup včelích matiek kranskej včely a rozširovanie včelích línií testovaných na varroatoleranciu,
c) nákup nových včelstiev osadených matkami z plemenných chovov slovenskej kranskej včely a na nákup novej úľovej zostavy na ich osadenie pre začínajúcich včelárov, ktorí počas posledných piatich rokov nechovali včely a absolvovali školenie pre začínajúcich včelárov.
(2) Pomoc podľa odseku 1 písm. a) sa môže poskytnúť včelárovi, ktorý nakúpi včelie matky od chovateľa včelích matiek s dekrétom šľachtiteľského chovu alebo rozmnožovacieho chovu slovenskej kranskej včely z preverenej línie.
a) 10 eur/kus na kúpenú voľne spárenú včeliu matku,
b) 15 eur/kus na kúpenú inseminovanú včeliu matku,
d) 80 % nákladov na nákup nových včelstiev osadených matkami z plemenných chovov slovenskej kranskej včely a na nákup novej úľovej zostavy na ich osadenie pre začínajúcich včelárov, ktorí počas posledných piatich rokov nechovali včely a absolvovali školenie pre začínajúcich včelárov.
a) technické pomôcky a zariadenia potrebné na testovanie včelstiev,
b) pozorovaciu a výpočtovú techniku,
c) fototechniku,
d) ochranu proti lesnej zveri,
e) kontrolu testovacích staníc a plemenných chovov,
f) kalibráciu technických prostriedkov používaných pri testovaní,
g) ochranné a dezinfekčné prostriedky.
(1) Pomoc na vykonanie opatrenia spolupráca so špecializovanými orgánmi na vykonávanie programov aplikovaného výskumu v oblasti chovu včiel a včelárskych výrobkov (ďalej len „riešiteľská organizácia“) sa poskytuje na rozvoj vedy a výskumu pri
e) opeľovacej činnosti včiel a ich vplyvu na zvyšovanie úrod technických plodín.
(2) Riešiteľská organizácia je právnickou osobou, ktorá vyhotoví návrh zmluvy, v ktorom navrhne podmienky spolupráce vrátane financovania, využitia a odovzdania výsledkov projektu; návrh zašle prostredníctvom žiadateľa na posúdenie ministerstvu.
(3) Rozhodujúci dátum pre posúdenie dátumu vykonania opatrenia je dátum vyhotovenia účtovného dokladu alebo dátum uskutočnenia účtovného prípadu, ak nie je zhodný s dátumom vyhotovenia účtovného dokladu.
b) prezenčnú listinu vzdelávacej aktivity s odtlačkom pečiatky organizácie, ktorá vzdelávaciu aktivitu organizovala, a s podpisom osoby, ktorá uvedený druh vzdelávacej aktivity viedla, a správu zo vzdelávacej aktivity s prezentáciou prednášaných tém, ak ide o pomoc podľa § 3 ods. 1 písm. a) až b), kópiu dokladu o akreditácii v oblasti včelárstva inštitúcie organizujúcej kurz, ak ide o pomoc podľa § 3 ods. 1 písm. b),
c) kópiu dokladu o vynaložených nákladoch a informáciu, ktorou sa preukazuje oprávnenosť predkladaných dokladov, ak ide o pomoc podľa § 3 ods. 1 písm. c), d), f) až j), § 5 ods. 1 písm. d), § 7 ods. 1 písm. b) alebo § 8 ods. 1,
d) informáciu, ktorou sa preukazuje oprávnenosť predkladaných dokladov, počet výtlačkov, názov publikovaného materiálu, jeden kus z každej vydanej publikácie, ak ide o pomoc podľa § 3 ods. 1 písm. e),
j) kópiu dokladu o nákladoch na starostlivosť o kočovné stanovište, kópiu kočovného preukazu potvrdeného príslušnou regionálnou veterinárnou a potravinovou správou alebo kópiu sprievodného dokladu na premiestnenie včelstiev za včelou pastvou vydaného regionálnou veterinárnou a potravinovou správou, ak ide o pomoc podľa § 5 ods. 1 písm. b),
k) priebežnú alebo záverečnú správu predloženého projektu, ak ide o pomoc podľa § 5 ods. 1 písm. c),
m) informáciu o druhu analýz medu, kópiu protokolov o rozboroch z referenčného laboratória a schválených medzinárodných laboratórií, kópiu dokladov o nákladoch za rozbory, ak ide o pomoc podľa § 6 ods. 1 písm. c),
n) kópiu dokladu o nákladoch na kúpu včelích matiek, doklady, preukazujúce nákup včelích matiek od chovateľa včelích matiek s dekrétom šľachtiteľského chovu alebo rozmnožovacieho chovu slovenskej kranskej včely, ak ide o pomoc podľa § 7 ods. 1 písm. a),
o) informáciu o počte zakúpených nových včelstiev osadených matkami z plemenných chovov slovenskej kranskej včely, doklad, že zakúpené včelstvá sú osadené matkami z plemenných chovov slovenskej kranskej včely, doklad o zakúpení novej úľovej zostavy na ich osadenie, doklad o absolvovaní školenia pre začínajúcich včelárov a čestné vyhlásenie začínajúceho včelára, že počas posledných piatich rokov nechoval včely, ak ide o pomoc podľa § 7 ods. 1 písm. c).
Zrušuje sa nariadenie vlády Slovenskej republiky č. 422/2007 Z. z., ktorým sa ustanovujú podmienky na poskytnutie podpory pri vykonávaní opatrení na zlepšenie podmienok pre produkciu a obchodovanie s včelími produktmi v znení nariadenia vlády č. 340/2009 Z. z.
Príloha k nariadeniu vlády č. 31/2011 Z. z.
Témy prednášok podľa § 3 ods. 1 písm. a)
2. Včelie produkty vo výžive a prevencii chorôb človeka.
3. História a vývoj včelárstva u nás a vo svete.
5. Botanika vo včelárstve.
6. Abeceda začínajúceho včelára.
7. Všeobecné včelárstvo.
8. Školenia pre začínajúcich včelárov.
9. Chov včelích matiek.
10. Inseminácia včelích matiek.
11. Školenia asistentov úradných veterinárnych lekárov.
12. Včelie produkty.
13. Apiterapia.
14. Nové smery vo včelárstve.
15. Ekonomicky orientovaný chov včiel.
16. Školenie na aplikáciu aerosólu.
17. Právne predpisy súvisiace so včelárstvom.
18. Šľachtenie včiel.
19. Využitie znášky a kočovanie.
20. Ošetrovanie včelstiev počas roka.
21. Včelárstvo na Slovensku a vo svete.
22. Propagácia včelích produktov, marketing.
23. Propagácia značky „Slovenský med“.
24. Správna výrobná prax.
25. Ekologický chov včiel.
26. Spracovanie včelích produktov.
27. Senzorické hodnotenie medu.
28. Využitie výpočtovej techniky vo včelárskej evidencii.
29. Využitie výpočtovej techniky vo vzdelávaní včelárov.
30. Laboratórne metódy stanovenia kvality včelích produktov.
31. Laboratórna diagnostika chorôb včiel.
32. Seminár pre funkcionárov včelárskych organizácií.
1) Čl. 108 ods. 1 nariadenia Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16. 11. 2007) v platnom znení.
5) § 7 zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov.
6) Napríklad § 71 až 80 zákona č. 71/1967 Zb. o správnom konaní (správny poriadok) v znení neskorších predpisov, § 36 až 61b zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.
7) Zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.
8) § 6 ods. 2 zákona č. 568/2009 Z. z. o celoživotnom vzdelávaní a o zmene a doplnení niektorých zákonov.
12) § 65 ods. 2 zákona č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov.